title: Decizia 2011/70/PESC a Consiliului din 31 ianuarie 2011 de actualizare a listei persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului

text:
               2.2.2011

               RO

               Jurnalul Oficial al Uniunii Europene

               L 28/57

         DECIZIA 2011/70/PESC A CONSILIULUI
   din 31 ianuarie 2011
   de actualizare a listei persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 27 decembrie 2001, Consiliul a adoptat Poziția comună 2001/931/PESC privind aplicarea de măsuri specifice pentru combaterea terorismului (1).

               (2)

               La 12 iulie 2010, Consiliul a adoptat Decizia 2010/386/PESC (2) de actualizare a listei persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC.

               (3)

               În conformitate cu articolul 1 alineatul (6) din Poziția comună 2001/931/PESC, se impune o reexaminare integrală a listei persoanelor, grupurilor și entităților cărora li se aplică Decizia 2010/386/PESC.

               (4)

               În prezenta decizie figurează rezultatul reexaminării efectuate de Consiliu cu privire la persoanele, grupurile și entitățile cărora li se aplică articolele 2, 3 și 4 din Poziția comună 2001/931/PESC.

               (5)

               Sub rezerva apelului pe rol în cauza T-348/07, Consiliul a ajuns la concluzia că persoanele, grupurile și entitățile cărora li se aplică articolele 2, 3 și 4 din Poziția comună 2001/931/PESC au fost implicate în acte de terorism în sensul articolului 1 alineatele (2) și (3) din Poziția comună 2001/931/PESC, că s-a luat o decizie în privința lor de către o autoritate competentă în sensul articolului 1 alineatul (4) din poziția comună respectivă și că aceste persoane ar trebui să facă în continuare obiectul măsurilor restrictive specifice prevăzute în respectiva poziție comună.

               (6)

               Deoarece apelul în cauza T-348/07 este încă pe rol, Consiliul a hotărât că Decizia 2010/386/PESC nu ar trebui abrogată cu privire la un grup. Reexaminarea cu privire la respectivul grup este în curs de desfășurare.

               (7)

               Lista persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC ar trebui să fie actualizată în consecință,

         ADOPTĂ PREZENTA DECIZIE:
   Articolul 1
   Lista persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC este lista prevăzută în anexa la prezenta decizie.
   Articolul 2
   Decizia 2010/386/PESC se abrogă, exceptând în ceea ce privește grupul menționat la punctul 25 din partea 2 a anexei la aceasta.
   Articolul 3
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 31 ianuarie 2011.

            Pentru Consiliu

            Președintele

         C. ASHTON

      (1)  JO L 344, 28.12.2001, p. 93.

      (2)  JO L 178, 13.7.2010, p. 28.

      ANEXĂ

         LISTA PERSOANELOR, GRUPURILOR ȘI ENTITĂȚILOR MENȚIONATE LA ARTICOLUL 1, CĂRORA LI SE APLICĂ ARTICOLELE 2, 3 ȘI 4 DIN POZIȚIA COMUNĂ 2001/931/PESC

      1.   Persoane fizice

                  1.

                  ABOU, Rabah Naami (cunoscut și sub numele de Naami Hamza, Mihoubi Faycal, Fellah Ahmed, Dafri Rèmi Lahdi), născut la 1 februarie 1966 la Alger (Algeria) - membru al „al-Takfir” și „al-Hijra”

                  2.

                  ABOUD, Maisi (cunoscut și sub numele de Abderrahmanul Elvețian), născut la 17 octombrie 1964 la Alger (Algeria) – membru al „al-Takfir” și „al-Hijra”

                  3.

                  AL-MUGHASSIL, Ahmad Ibrahim (cunoscut și sub numele de ABU OMRAN; AL-MUGHASSIL, Ahmed Ibrahim), născut la 26 iunie 1967 la Qatif-Bab al Shamal (Arabia Saudită); cetățean saudit

                  4.

                  Al-NASSER, Abdelkarim Hussein Mohamed, născut la Al Ihsa (Arabia Saudită), cetățean saudit

                  5.

                  AL YACOUB, Ibrahim Salih Mohammed, născut la 16 octombrie 1966 la Tarut (Arabia Saudită), cetățean saudit

                  6.

                  ARIOUA, Kamel (cunoscut și sub numele de Lamine Kamel), născut la 18 august 1969 la Constantine (Algeria) –- membru al „al-Takfir” și „al-Hijra”

                  7.

                  ASLI, Mohamed (cunoscut și sub numele de Dahmane Mohamed), născut la 13 mai 1975 la Ain Taya (Algeria) – membru al „al-Takfir” și „al-Hijra”

                  8.

                  ASLI, Rabah, născut la 13 mai 1975 la Ain Taya (Algeria) – membru al „al- Takfir” și „al-Hijra”

                  9.

                  ATWA, Ali (cunoscut și sub numele de BOUSLIM, Ammar Mansour, SALIM, Hassan Rostom), născut în 1960 în Liban, cetățean libanez

                  10.

                  BOUYERI, Mohammed (cunoscut și sub numele de Abu ZUBAIR, SOBIAR, Abu ZOUBAIR), născut la 8 martie 1978 la Amsterdam (Țările de Jos) – membru al „Hofstadgroep”

                  11.

                  DARIB, Nourredine (cunoscut și sub numele de Carreto, Zitoun Mourad), născut la 1 februarie 1972 în Algeria – membru al „al-Takfir” și „al-Hijra”

                  12.

                  DJABALI, Abderrahmane (cunoscut și sub numele de Touil), născut la 1 iunie 1970 în Algeria – membru al „al-Takfir” și „al-Hijra”

                  13.

                  EL FATMI, Nouredine (cunoscut și sub numele de Nouriddin EL FATMI, Nouriddine EL FATMI, Noureddine EL FATMI, Abu AL KA’E KA’E, Abu QAE QAE, FOUAD, FZAD, Nabil EL FATMI, Ben MOHAMMED, Ben Mohand BEN LARBI, Ben Driss Muhand IBN LARBI, Abu TAHAR, EGGIE), născut la 15 august 1982 la Midar (Maroc), pașaport (Maroc) cu nr. N829139 – membru al „Hofstadgroep”

                  14.

                  EL-HOORIE, Ali Saed Bin Ali (cunoscut și sub numele de AL-HOURI, Ali Saed Bin Ali, EL-HOURI, Ali Saed Bin Ali), născut la 10 iulie 1965 sau 11 iulie 1965 la El Dibabiya (Arabia Saudită), cetățean saudit

                  15.

                  FAHAS, Sofiane Yacine, născut la 10 septembrie 1971 la Alger (Algeria) – membru al „al-Takfir” și „al-Hijra”

                  16.

                  IZZ-AL-DIN, Hasan (cunoscut și sub numele de GARBAYA, Ahmed, SA-ID, SALWWAN, Samir), născut în anul 1963 în Liban, cetățean libanez

                  17.

                  MOHAMMED, Khalid Shaikh (cunoscut și sub numele de ALI, Salem, BIN KHALID, Fahd Bin Adballah, HENIN, Ashraf Refaat Nabith, WADOOD, Khalid Adbul), născut la 14 aprilie 1965 sau 1 martie 1964 în Pakistan, pașaport cu nr. 488555

                  18.

                  MOKTARI, Fateh (cunoscut și sub numele de Ferdi Omar), născut la 26 decembrie 1974 la Hussein Dey (Algeria) – membru al „al-Takfir” și „al-Hijra”

                  19.

                  NOUARA, Farid, născut la 25 noiembrie 1973 la Alger (Algeria) – membru al „al-Takfir” și „al-Hijra”

                  20.

                  RESSOUS, Hoari (cunoscut și sub numele de Hallasa Farid), născut la 11 septembrie 1968 la Alger (Algeria) – membru al „al-Takfir” și „al-Hijra”

                  21.

                  SEDKAOUI, Noureddine (cunoscut și sub numele de Nounou), născut la 23 iunie 1963 la Alger (Algeria) – membru al „al-Takfir” și „al-Hijra”

                  22.

                  SELMANI, Abdelghani (cunoscut și sub numele de Gano), născut pe 14 iunie 1974 la Alger (Algeria) – membru al „al-Takfir” și „al-Hijra”

                  23.

                  SENOUCI, Sofiane, născut la 15 aprilie 1971 la Hussein Dey (Algeria) – membru al „al-Takfir” și „al-Hijra”

                  24.

                  TINGUALI, Mohammed (cunoscut și sub numele de Mouh di Kouba), născut la 21 aprilie 1964 la Blida (Algeria) – membru al „al-Takfir” și „al-Hijra”

                  25.

                  WALTERS, Jason Theodore James (cunoscut și sub numele de Abdullah, David), născut la 6 martie 1985 la Amersfoort (Țările de Jos), pașaport (Țările de Jos) cu nr. NE8146378 – membru al „Hofstadgroep”

            2.   Grupări și entități

                  1.

                  „Organizația Abu Nidal” – „OAN”, (cunoscută și sub denumirea de „Consiliul Revoluționar Fatah”, „Brigadele Revoluționare Arabe”, „Septembrie Negru” și „Organizația Revoluționară a Musulmanilor Socialiști”)

                  2.

                  „Brigada Martirilor Al-Aqsa”

                  3.

                  „Al-Aqsa e.V.”

                  4.

                  „Al-Takfir” și „Al-Hijra”

                  5.

                  „Aum Shinrikyo” (cunoscută și sub denumirea de „AUM”, „Aum Adevărul Suprem”, „Aleph”)

                  6.

                  „Babbar Khalsa”

                  7.

                  „Partidul Comunist din Filipine”, inclusiv „Noua Armată Populară” – „NAP”, Filipine.

                  8.

                  „Gama’a al-Islamiyya” (cunoscută și sub denumirea de „Al-Gama’a al- Islamiyya”) („Grupul Islamic” – „IG”)

                  9.

                  „İslami Büyük Doğu Akıncılar Cephesi” – „IBDA-C” („Marele Front Islamic de Est al Războinicilor”)

                  10.

                  „Hamas”, inclusiv „Hamas-Izz al-Din al-Qassem”

                  11.

                  „Hizbul Mujahideen” – „HM”

                  12.

                  „Hofstadgroep”

                  13.

                  „Fundația Pământul Sfânt pentru Ajutor și Dezvoltare”

                  14.

                  „Federația Internațională a Tineretului Sikh” – „FITS”

                  15.

                  „Forța Khalistan Zindabad” – „KZF”

                  16.

                  „Partidul Muncitoresc din Kurdistan” – „PKK” (cunoscut și sub denumirea de „KADEK”; „KONGRA-GEL”)

                  17.

                  „Tigrii Eliberării din Tamil Eelam” – „TITE”

                  18.

                  „Ejercito de Liberacion Nacional” („Armata de Eliberare Națională”)

                  19.

                  „Jihadul Islamic Palestinian” – „JIP”

                  20.

                  „Frontul Popular pentru Eliberarea Palestinei” – „FPEP”

                  21.

                  „Frontul Popular pentru Eliberarea Palestinei” – Comandamentul General (cunoscut și sub denumirea de „FPEP – Comandamentul General”)

                  22.

                  „Fuerzas armadas revolucionarias de Colombia” – „FARC” („Forțele Armate Revoluționare din Columbia”)

                  23.

                  „Devrimci Halk Kurtuluș Partisi-Cephesi” – „DHKP/C” (cunoscută și sub denumirea de: „Devrimci Sol” („Stânga Revoluționară”, „Dev Sol”) („Armata/Frontul/Partidul de Eliberare Revoluționară Populară”)

                  24.

                  „Sendero Luminoso” – „CL” („Calea Luminoasă”)

                  25.

                  „Teyrbazen Azadiya Kurdistan” – „TAK” (cunoscută și sub denumirea de: „Șoimii Eliberării din Kurdistan”, „Vulturii Eliberării din Kurdistan”)

                  26.

                  „Autodefensas Unidas de Colombia” – „AUC” („Forțele Unite/Grupul de Autoapărare din Colombia”)


title: Decizia (UE, Euratom) 2017/1614 a Parlamentului European din 27 aprilie 2017 privind descărcarea de gestiune pentru execuția bugetului Agenției Executive pentru Inovare și Rețele aferent exercițiului financiar 2015

text:
               29.9.2017

               RO

               Jurnalul Oficial al Uniunii Europene

               L 252/111

         DECIZIA (UE, Euratom) 2017/1614 A PARLAMENTULUI EUROPEAN
   din 27 aprilie 2017
   privind descărcarea de gestiune pentru execuția bugetului Agenției Executive pentru Inovare și Rețele aferent exercițiului financiar 2015
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2015 (1),

               —

               având în vedere conturile anuale consolidate ale Uniunii Europene pentru exercițiul financiar 2015 [COM(2016) 475 – C8-0269/2016] (2),

               —

               având în vedere conturile anuale finale ale Agenției Executive pentru Inovare și Rețele pentru exercițiul financiar 2015 (3),

               —

               având în vedere Raportul Comisiei privind acțiunile întreprinse în urma descărcării de gestiune pentru exercițiul 2014 [COM(2016) 674] și documentele de lucru ale serviciilor Comisiei care îl însoțesc [SWD(2016) 338, SWD(2016) 339],

               —

               având în vedere Raportul anual al Comisiei către autoritatea care acordă descărcarea de gestiune privind auditurile interne desfășurate în 2015 [COM(2016) 628] și documentul de lucru al serviciilor Comisiei care îl însoțește [SWD(2016) 322],

               —

               având în vedere Raportul Curții de Conturi privind conturile anuale ale Agenției Executive pentru Inovare și Rețele pentru exercițiul financiar 2015, însoțit de răspunsurile agenției (4),

               —

               având în vedere declarația de asigurare (5) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a agențiilor executive în ceea ce privește execuția bugetară pentru exercițiul financiar 2015 (05874/2017 – C8-0038/2017),

               —

               având în vedere articolele 317, 318 și 319 din Tratatul privind funcționarea Uniunii Europene,

               —

               având în vedere articolul 106a din Tratatul de instituire a Comunității Europene a Energiei Atomice,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 62, 164, 165 și 166,

               —

               având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (7), în special articolul 14 alineatul (3),

               —

               având în vedere Regulamentul (CE) nr. 1653/2004 al Comisiei din 21 septembrie 2004 de stabilire a Regulamentului financiar tip pentru agențiile executive, în aplicarea Regulamentului (CE) nr. 58/2003 al Consiliului de stabilire a statutului agențiilor executive cărora urmează să li se încredințeze anumite sarcini privind gestionarea programelor comunitare (8), în special articolul 66 primul și al doilea paragraf,

               —

               având în vedere Decizia de punere în aplicare 2013/801/UE a Comisiei din 23 decembrie 2013 de înființare a Agenției Executive pentru Inovare și Rețele și de abrogare a Deciziei 2007/60/CE, astfel cum a fost modificată prin Decizia 2008/593/CE (9),

               —

               având în vedere articolul 93 și anexa IV la Regulamentul său de procedură,

               —

               având în vedere raportul Comisiei pentru control bugetar și avizele celorlalte comisii interesate (A8-0150/2017),

               A.

               întrucât, în temeiul articolului 17 alineatul (1) din Tratatul privind Uniunea Europeană, Comisia execută bugetul și administrează programele și, în aplicarea articolului 317 din Tratatul privind funcționarea Uniunii Europene, Comisia execută bugetul în cooperare cu statele membre și pe propria răspundere, în conformitate cu principiul bunei gestiuni financiare;

               1.

               acordă directorului Agenției Executive pentru Inovare și Rețele descărcarea de gestiune pentru execuția bugetului agenției executive aferent exercițiului financiar 2015;

               2.

               își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2015, secțiunea III – Comisia și agențiile executive, precum și în Rezoluția sa din 27 aprilie 2017 referitoare la rapoartele speciale ale Curții de Conturi în contextul descărcării de gestiune a Comisiei pentru exercițiul financiar 2015 (10);

               3.

               încredințează președintelui sarcina de a transmite prezenta decizie, decizia privind descărcarea de gestiune pentru execuția bugetului general al Uniunii Europene aferent exercițiului financiar 2015, secțiunea III – Comisia, precum și rezoluția care face parte integrantă din aceste decizii directorului Agenției Executive pentru Inovare și Rețele, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO L 69, 13.3.2015.

      (2)  JO C 380, 14.10.2016, p. 1.

      (3)  JO C 417, 11.11.2016, p. 11.

      (4)  JO C 449, 1.12.2016. p. 219.

      (5)  JO C 380, 14.10.2016, p. 147.

      (6)  JO L 298, 26.10.2012, p. 1.

      (7)  JO L 11, 16.1.2003, p. 1.

      (8)  JO L 297, 22.9.2004, p. 6.

      (9)  JO L 352, 24.12.2013, p. 65.

      (10)  Texte adoptate, P8_TA(2017)0144 (a se vedea pagina 66 din prezentul Jurnal Oficial).


title: 2014/603/UE: Decizia Parlamentului European din 3 aprilie 2014 privind descărcarea de gestiune pentru execuția bugetului Fundației Europene de Formare aferent exercițiului financiar 2012

text:
               5.9.2014

               RO

               Jurnalul Oficial al Uniunii Europene

               L 266/267

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului Fundației Europene de Formare aferent exercițiului financiar 2012
   (2014/603/UE)
   PARLAMENTUL EUROPEAN,

               —

               având în vedere conturile anuale finale ale Fundației Europene de Formare pentru exercițiul financiar 2012,

               —

               având în vedere Raportul Curții de Conturi privind conturile anuale ale Fundației Europene de Formare pentru exercițiul financiar 2012, însoțit de răspunsurile fundației (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 1339/2008 al Parlamentului European și al Consiliului din 16 decembrie 2008 privind înființarea Fundației Europene de Formare (4), în special articolul 17,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0182/2014),

               1.

               acordă directorului Fundației Europene de Formare descărcarea de gestiune pentru execuția bugetului fundației aferent exercițiului financiar 2012;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Fundației Europene de Formare, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 206.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 354, 31.12.2008, p. 82.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia (UE) 2016/204 a Consiliului din 12 februarie 2016 privind poziția care urmează să fie adoptată, în numele Uniunii Europene, în cadrul Comitetului mixt al SEE, în ceea ce privește modificarea anexei XI (Comunicații electronice, servicii audiovizuale și societatea informațională) la Acordul privind SEE (banda ultralargă)

text:
               16.2.2016

               RO

               Jurnalul Oficial al Uniunii Europene

               L 39/39

         DECIZIA (UE) 2016/204 A CONSILIULUI
   din 12 februarie 2016
   privind poziția care urmează să fie adoptată, în numele Uniunii Europene, în cadrul Comitetului mixt al SEE, în ceea ce privește modificarea anexei XI (Comunicații electronice, servicii audiovizuale și societatea informațională) la Acordul privind SEE (banda ultralargă)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 114, coroborat cu articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Acordul privind Spațiul Economic European (2) (denumit în continuare „Acordul privind SEE”) a intrat în vigoare la 1 ianuarie 1994.

               (2)

               În temeiul articolului 98 din Acordul privind SEE, Comitetul mixt al SEE poate decide să modifice, între altele, anexa XI (Comunicații electronice, servicii audiovizuale și societatea informațională) la Acordul privind SEE.

               (3)

               Decizia de punere în aplicare 2014/702/UE a Comisiei (3) urmează să fie încorporată în Acordul privind SEE. Densitatea legăturilor radio din apropierea aeroporturilor și intensitatea utilizării acestora sunt mai mari în Islanda și în Norvegia decât în UE. Pentru a evita producerea de interferențe nedorite cu legăturile radio ale operatorilor de telefonie mobilă, Islanda și Norvegia ar trebui scutite de obligația de a permite ca echipamentele de la bordul aeronavelor care folosesc tehnologia de bandă ultralargă să utilizeze banda de frecvențe 6,0-8,5 GHz.

               (4)

               Prin urmare, anexa XI (Comunicații electronice, servicii audiovizuale și societatea informațională) la Acordul privind SEE ar trebui modificată în consecință.

               (5)

               Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată, în numele Uniunii, în cadrul Comitetului mixt al SEE în ceea ce privește modificarea propusă a anexei XI (Comunicații electronice, servicii audiovizuale și societatea informațională) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 12 februarie 2016.

            Pentru Consiliu

            Președintele

         J.R.V.A. DIJSSELBLOEM

      (1)  JO L 305, 30.11.1994, p. 6.

      (2)  JO L 1, 3.1.1994, p. 3.

      (3)  Decizia de punere în aplicare 2014/702/UE a Comisiei din 7 octombrie 2014 de modificare a Deciziei 2007/131/CE privind autorizarea utilizării în condiții armonizate a spectrului de frecvențe radio pentru echipamente care folosesc tehnologia de bandă ultralargă în cadrul Comunității (JO L 293, 9.10.2014, p. 48).

      PROIECT
      DECIZIA NR. …/2016 A COMITETULUI MIXT AL SEE
      din …
      de modificare a anexei XI (Comunicații electronice, servicii audiovizuale și societatea informațională) la Acordul privind SEE
      COMITETUL MIXT AL SEE,
      având în vedere Acordul privind Spațiul Economic European (denumit în continuare „Acordul privind SEE”), în special articolul 98,
      întrucât:

                  (1)

                  Decizia de punere în aplicare 2014/702/UE a Comisiei din 7 octombrie 2014 de modificare a Deciziei 2007/131/CE privind autorizarea utilizării în condiții armonizate a spectrului de frecvențe radio pentru echipamente care folosesc tehnologia de bandă ultralargă în cadrul Comunității (1) urmează să fie încorporată în Acordul privind SEE.

                  (2)

                  Prin urmare, anexa XI la Acordul privind SEE ar trebui să fie modificată în consecință,

            ADOPTĂ PREZENTA DECIZIE:
      Articolul 1
      În anexa XI la Acordul privind SEE, punctul 5cw (Decizia 2007/131/CE a Comisiei) se modifică după cum urmează:

                  1.

                  Se adaugă următorul text:
                  „În sensul prezentului acord, dispozițiile deciziei se citesc cu următoarea adaptare:
                  Islanda și Norvegia sunt scutite de obligația de a permite ca echipamentele de la bordul aeronavelor care folosesc tehnologia de bandă ultralargă să utilizeze banda de frecvențe 6,0-8,5 GHz.”

                  2.

                  Se adaugă următoarea liniuță:

                              „—

                                 32014 D 0702: Decizia de punere în aplicare 2014/702/UE a Comisiei din 7 octombrie 2014 (JO L 293, 9.10.2014, p. 48).”

            Articolul 2
      Textele Deciziei de punere în aplicare 2014/702/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
      Articolul 3
      Prezenta decizie intră în vigoare la […], cu condiția să se fi efectuat toate notificările prevăzute la articolul 103 alineatul (1) din Acordul privind SEE (2).
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la Bruxelles,

               Pentru Comitetul mixt al SEE

               Președintele

            […]

               Secretarii Comitetului mixt al SEE

            […]

         (1)  JO L 293, 9.10.2014, p. 48.

         (2)  [Nu au fost semnalate obligații constituționale.] [Au fost semnalate obligații constituționale.]


title: Norme care reglementează accesul public la documentele Parlamentului European Decizia Biroului din 28 noiembrie 2001 (2005/C 289/06)

text:
Anunţ juridic important

|

32005D1122(01)

Official Journal C 289 , 22/11/2005 P. 0006 - 0011

		20011128Norme care reglementează accesul public la documentele Parlamentului EuropeanDecizia Biroului din 28 noiembrie 2001 [1] [2] [3](2005/C 289/06)BIROUL,având în vedere articolul 255 alineatul (2) și alineatul (3) din Tratatul CE,având în vedere Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei, în special articolele 11, 12 și 18,având în vedere articolul 22 alineatele (2) și (11), articolul 96 alineatul (1) și articolul 97 și anexa VII la regulament,întrucât principiile generale care reglementează accesul la documente au fost stabilite în conformitate cu articolul 255 alineatul (2) din Tratatul CE, prin Regulamentul (CE) nr. 1049/2001 al Parlamentului European și al Consiliului din 30 mai 2001;întrucât, în conformitate cu articolul 255 alineatul (3) din Tratatul CE și cu articolul 18 alineatul (1) din Regulamentul (CE) nr. 1049/2001, Parlamentul European și-a modificat Regulamentul de procedură prin Decizia din 13 noiembrie 2001;întrucât, în conformitate cu articolul 97 alineatele (2), (3) și (4) din Regulamentul de procedură, Biroul trebuie să adopte norme de întocmire a unui registru de referință al documentelor, să stabilească dispoziții privind accesul și să stabilească autoritățile care să se ocupe de respectivele documente;întrucât Decizia din 10 iulie 1997 a Biroului privind accesul public la documentele Parlamentului European și Decizia din 17 aprilie 1998 privind sistemul de taxe care trebuie achitate pentru eliberarea documentelor au fost abrogate prin Decizia din 13 noiembrie 2001 a Parlamentului European;întrucât măsurile privind sistemul de taxe care trebuie achitate pentru eliberarea documentelor trebuie să fie în conformitate cu dispozițiile articolului 10 din Regulamentul (CE) nr. 1049/2001 pentru a preciza costurile suplimentare care trebuie achitate de solicitant pentru eliberarea documentelor foarte mari;întrucât măsurile referitoare la funcționarea registrului documentelor Parlamentului European trebuie îmbinate într-o decizie unică pentru a facilita transparența pentru cetățeni,DECIDE:TITLUL IREGISTRUL DE REFERINȚĂArticolul 1Întocmire(1) Pentru punerea în aplicare a articolului 11 alineatul (2) din Regulamentul (CE) nr. 1049/2001 și a articolului 97 alineatul (3) din Regulamentul de procedură, la Parlamentul European se întocmește un registru de referință.(2) Registrul de referință creat include referințe la documentele întocmite sau primite de Parlamentul European după data la care Regulamentul (CE) nr. 1049/2001 a devenit aplicabil [4].(3) Aceste referințe reprezintă "buletinul de identitate al documentului" care include atât informațiile prevăzute la articolul 11 alineatul (2) din Regulamentul (CE) nr. 1049/2001, cât și, pe cât posibil, referințe care permit identificarea autorității emitente a fiecărui document, limbile în care documentul este disponibil, starea documentului, categoria documentului și locul de depozitare a documentului.Articolul 2ObiectiveRegistrul de referință este astfel structurat încât să permită:- utilizarea unui sistem de referință uniform,- accesul direct la documente, în special documente legislative, în format electronic,- identificarea documentelor care nu pot fi accesate electronic,- căutarea documentelor care nu sunt identificate în mod corespunzător de solicitanți,- identificarea documentelor în cazul cărora accesul public face obiectul restricțiilor prevăzute la articolele 4 și 9 din Regulamentul (CE) nr. 1049/2001,- înregistrarea documentelor confidențiale în conformitate cu restricțiile prevăzute la articolul 9 din regulamentul menționat anterior.Articolul 3FuncționareUnitatea responsabilă cu administrarea registrului de referință:- monitorizează înregistrarea documentelor întocmite sau primite de Parlamentul European,- primește cereri scrise sau în format electronic privind accesul la documente și ține un calendar pentru a garanta respectarea termenului limită pentru răspuns de 15 zile lucrătoare,- trimite confirmări de primire,- asistă solicitanții în clarificarea conținutului cererilor depuse,- asistă solicitanții să acceseze documentele deja publicate,- trimite cererile privind accesul la documente serviciului competent sau persoanei autorizate, atunci când cererea se referă la un document care nu a fost înregistrat în registru sau un document care face obiectul restricțiilor prevăzute la articolele 4 și 9 din Regulamentul (CE) nr. 1049/2001,- negociază cu solicitanții în cazul în care cererile se referă la documente foarte lungi sau complexe.Articolul 4Înregistrarea documentelor(1) Orice document întocmit de Parlamentul European este introdus în registrul de referință cât mai repede posibil. Secretarul general adoptă măsurile interne de aplicare necesare pentru a asigura faptul că toate documentele întocmite de Parlamentul European se înregistrează.(2) Documentele Parlamentului European, astfel cum sunt definite de articolul 97 alineatul (2) din Regulamentul de procedură al Parlamentului European, se înregistrează în registrul de referință cu răspunderea organismului sau serviciului care a emis documentul.(3) Documentele întocmite în conformitate cu procedura legislativă sau în scopuri destinate activităților parlamentare se introduc în registru de îndată ce au fost depuse sau publicate.(4) Alte documente care fac obiectul expedierii de către serviciile administrative ale secretariatului general al Parlamentului European se introduc în registrul de referință pe cât posibil de îndată ce serviciul emitent a autorizat acest lucru.(5) Orice document primit de Parlamentul European de la un terț în sensul articolului 3 din Regulamentul (CE) nr. 1049/2001 este trimis de serviciul pentru corespondență departamentului public al registrului de referință care îl introduce în registru, în cazul în care nu este vorba despre un document confidențial în sensul articolului 9 din regulamentul menționat anterior, caz în care respectarea termenelor prevăzute la articolul respectiv este obligatorie.Articolul 5Documente accesibile direct(1) Toate documentele întocmite sau primite de Parlamentul European în conformitate cu procedura legislativă trebuie să fie accesibile cetățenilor în format electronic, sub rezerva restricțiilor prevăzute la articolele 4 și 9 din Regulamentul (CE) nr. 1049/2001.(2) În această privință, Parlamentul European facilitează accesul la toate documentele legislative prin intermediul registrului, astfel încât să permită cetățenilor să aibă acces la textele integrale ale documentelor.(3) Parlamentul European facilitează accesul electronic la registru pe site-ul Europarl și asigură cetățenilor asistență on-line privind modalitățile de depunere a cererilor de acces la documente.(4) Alte documente, în special referitoare la întocmirea de politici sau strategii, sunt pe cât posibil accesibile direct.(5) Categoriile de documente care sunt accesibile direct sunt menționate într-o listă adoptată de Parlamentul European și anexate la Regulamentul de procedură. Documentele care nu sunt incluse în lista respectivă sunt accesibile la cerere efectuată în scris.Articolul 6Documente accesibile la cerere(1) Documentele întocmite sau primite de Parlamentul European în afara procedurii legislative sunt, pe cât posibil, accesibile direct cetățenilor prin intermediul registrului, sub rezerva restricțiilor prevăzute la articolele 4 și 9 din Regulamentul (CE) nr. 1049/2001.(2) În cazul în care introducerea unui document în registrul de referință nu permite accesul direct la textul integral, deoarece documentul nu este disponibil în format electronic sau deoarece se aplică excepțiile prevăzute la articolele 4 și 9 din Regulamentul (CE) nr. 1049/2001, solicitantul poate solicita accesul la documentul respectiv în formă tipărită sau utilizând formatul electronic disponibil pe site-ul Europarl. Parlamentul European poate aproba accesul la document sau poate motiva, în scris, respingerea totală sau parțială.(3) Documentele întocmite sau primite de Parlamentul European înainte de intrarea în vigoare a Regulamentului (CE) nr. 1049/2001 și care, în consecință, nu sunt disponibile în registrul de referință, sunt accesibile prin depunerea unei cereri scrise, sub rezerva restricțiilor prevăzute la articolele 4 și 9 din regulamentul menționat anterior.Articolul 7Depozitarea documentelor(1) Toate documentele sunt salvate în arhiva bazei de date a registrului de referință. Respectiva bază de date include toate documentele întocmite de Parlamentul European. O copie a informațiilor și documentelor este trimisă în arhiva istorică a Parlamentului European (CARDOC).(2) Până când baza de date în care se arhivează documentele ce urmează a fi introduse în registru devine funcțională, serviciul care se ocupă de registru utilizează sistemele și bazele de date existente ale Parlamentului European și se limitează la stabilirea legăturilor cu Parlamentul pentru a extrage informațiile necesare și a face accesibile textele integrale ale documentelor.TITLUL IICERERI INIȚIALEArticolul 8Depunerea cererii inițiale(1) Cererile de acces la un document al Parlamentului European pot fi formulate în scris sau în format electronic în una din limbile menționate la articolul 314 din Tratatul CE.(2) Cererile trebuie formulate într-un mod suficient de precis și să includă numele și adresa solicitantului și informații care permit identificarea documentului sau documentelor solicitate.(3) În cazul în care o cerere nu este suficient de precisă, Parlamentul European roagă solicitantul să o clarifice și îl (o) asistă în această problemă.(4) Solicitantul nu este obligat să își justifice cererea.Articolul 9Prelucrarea cererilor scrise(1) Cererile de acces la un document deținut de Parlamentul European sunt trimise de serviciul pentru corespondență în aceeași zi în care sunt înregistrate unității care se ocupă cu administrarea registrului de referință care, la rândul lui, trebuie să confirme primirea cererii, să formuleze un răspuns și să furnizeze documentul în termenul stabilit.(2) În cazul în care cererea se referă la un document întocmit de Parlamentul European care face obiectul uneia dintre excepțiile prevăzute la articolul 4 din Regulamentul (CE) nr. 1049/2001, unitatea care se ocupă de registrul de referință contactează serviciul sau organismul care a emis documentul respectiv și care propune o masură în termen de 5 zile lucrătoare.(3) În cazul în care există dubii privind dezvăluirea unor documente primite de la terți, Parlamentul European îi consultă pe aceștia, punându-le la dispoziție 5 zile lucrătoare pentru a-și anunța poziția, pentru a putea evalua dacă se aplică una dintre excepțiile prevăzute la articolele 4 și 9 din Regulamentul (CE) nr. 1049/2001.(4) În cazul în care cererea de acces la documente depusă la Parlamentul European se referă la un document care nu a fost încă făcut public de instituția emitentă, Parlamentul European pune la dispoziția instituției care a emis documentul respectiv 5 zile lucrătoare în care să își poată exprima rezervele cu privire la dezvăluirea documentului.(5) În cazul în care nu se primește nici un răspuns în termen de 5 zile lucrătoare, Parlamentul European continuă procedura.Articolul 10Prelucrarea cererilor în format electronic(1) Cererile prezentate în format electronic se trimit la adresa menționată pe site-ul Parlamentului European, utilizând, în măsura în care este posibil, formatul electronic prevăzut și sistemul de asistență on-line creat pentru a facilita depunerea cererilor de acest tip.(2) Cererile în format electronic trimise pe site-ul Europarl al Parlamentului European sunt trimise automat la departamentul care se ocupă de registrul de referință pentru înregistrare și alte demersuri.(3) Cererile primite în format electronic și care conțin toate informațiile necesare prevăzute la articolul 8 din prezenta decizie declanșează automat trimiterea unei confirmări de primire solicitantului.(4) Procedurile prevăzute la articolul 9 alineatul (2) și următoarele din prezenta decizie privind prelucrarea cererilor inițiale depuse în scris se aplică, de asemenea, pentru cererile depuse în format electronic.Articolul 11Termenul limită pentru răspuns(1) În termen de 15 zile lucrătoare de la înregistrarea cererii, unitatea care se ocupă de registrul de referință aprobă accesul la documentul solicitat și îl furnizează în același termen.(2) În cazul în care Parlamentul European nu poate aproba accesul la documentul solicitat, comunică în scris solicitantului motivele respingerii totale sau parțiale și informează solicitantul cu privire la dreptul pe care îl are de a depune o cerere de confirmare.(3) În acest caz, solicitantul are la dispoziție 15 zile lucrătoare de la primirea răspunsului în care să depună o cerere de confirmare.(4) În cazurile excepționale, atunci când cererea se referă la un document foarte lung sau la un număr mare de documente, perioada prevăzută la alineatul (1) din prezentul articol poate fi prelungită cu 15 zile lucrătoare, cu condiția ca solicitantul să fie înștiințat în prealabil și să i se comunice motivele în cauză.(5) În cazul în care Parlamentul European nu trimite răspunsul în termenul stabilit, solicitantul are dreptul să depună o cerere de confirmare.(6) Perioada de 15 zile lucrătoare prevăzută la articolul 7 din Regulamentul (CE) nr. 1049/2001 începe de la data înregistrării cererii inițiale.Articolul 12Autoritatea competentă(1) Cererile inițiale depuse la Parlamentul European sunt soluționate de secretarul general aflat sub autoritatea președintelui și de vicepreședintele responsabil cu supravegherea soluționării cererilor de acces la documente, în conformitate cu dispozițiile articolului 97 alineatul (6) din Regulamentul de procedură al Parlamentului European.(2) Răspunsurile favorabile la cererile inițiale sunt trimise solicitantului personal de secretarul general sau de delegatul său.(3) La propunerea unității registrului public de referință și după consultarea documentului, secretarul general hotărăște respingerea unei cereri inițiale, însoțită de justificarea deciziei. Orice decizie de respingere a accesului se trimite vicepreședintelui responsabil cu transparența informațiilor.(4) Secretarul general sau delegatul său poate în orice moment să trimită o cerere serviciului juridic și/sau funcționarului care se ocupă cu protecția informațiilor.TITLUL IIICERERILE DE CONFIRMAREArticolul 13Depunere(1) Cererile de confirmare pot fi depuse la Parlamentul European în scris sau în format electronic fie în termen de 15 zile lucrătoare de la primirea unei respingeri totale sau parțiale a accesului la documentul solicitat, fie în absența unui răspuns la cererea inițială.(2) Cererile de confirmare trebuie depuse în conformitate cu cerințele formale prevăzute la articolul 8 din prezenta decizie.Articolul 14Prelucrare(1) Cererile de confirmare se înregistrează în conformitate cu dispozițiile prevăzute la articolul 9 alineatul (1) și la articolul 10 alineatul (2) din prezenta decizie în cazul cererilor tipărite sau în format electronic.(2) Registrul public de referință trimite solicitantului o confirmare de primire și demarează procedurile prevăzute la articolele 9 și 10 din prezenta decizie pentru a pregăti răspunsul Parlamentului European.(3) În termen de 15 zile lucrătoare de la înregistrarea cererii, Parlamentul European aprobă accesul la documentul solicitat sau comunică solicitantului în scris motivele respingerii totale sau parțiale.(4) În cazurile excepționale, atunci când cererea se referă la un document foarte lung sau la un număr mare de documente, perioada prevăzută la alineatul anterior poate fi prelungită cu 15 zile lucrătoare, cu condiția ca solicitantul să fie înștiințat în prealabil și să i se comunice motivele în cauză.Articolul 15Autoritatea competentă(1) Biroul Parlamentului European se ocupă de răspunsurile la cererile de confirmare. Vicepreședintele responsabil cu transparența decide cu privire la cererile de confirmare în numele Biroului și sub autoritatea acestuia.(2) Vicepreședintele în cauză comunică Biroului decizia luată la prima întâlnire a Biroului organizată după luarea deciziei și comunicarea acesteia solicitantului. În cazul în care acesta sau aceasta crede de cuviință și în termenul stabilit, vicepreședintele poate înainta Biroului proiectul de decizie, în special în cazul în care răspunsul implică chestiuni de principiu privind politica de transparență a Parlamentului European. În răspunsul adresat solicitantului, vicepreședintele este obligat să respecte decizia Biroului.(3) Vicepreședintele și Biroul iau o decizie pe baza propunerii întocmite de serviciul registrului public de referință prin delegare din partea secretarului general. Serviciul registrului are dreptul să ceară opinia serviciului juridic și/sau funcționarului care se ocupă cu protecția informațiilor, ambii exprimându-și opiniile în termen de trei zile lucrătoare.Articolul 16Căi de atac(1) În cazul în care Parlamentul European refuză total sau parțial să aprobe accesul la un document, acesta comunică solicitantului căile de atac la care are acces, și anume formularea unui recurs împotriva instituției și/sau înaintarea unei plângeri Mediatorului în conformitate cu condițiile prevăzute la articolele 230 și 195 din Tratatul CE.(2) În cazul în care nu se trimite răspunsul în termenul stabilit, se consideră ca fiind un răspuns negativ și solicitantul are dreptul să formuleze recurs sau să înainteze o plângere în conformitate cu condițiile menționate anterior.TITLUL IVÎNREGISTRAREA ȘI ACCESUL LA DOCUMENTE SENSIBILEArticolul 17Înregistrarea documentelor sensibile(1) Înregistrarea documentelor considerate sensibile în sensul articolului 9 din Regulamentul (CE) nr. 1049/2001 primite din partea instituțiilor, agențiilor, statelor membre, țărilor terțe sau organizațiilor internaționale trebuie să primească acordul prealabil al autorității emitente.(2) Autoritatea emitentă a unui document considerat sensibil transmite documentul în cauză direct președintelui Parlamentului European pe calea cea mai sigură care garantează păstrarea confidențialității conținutului documentului respectiv.(3) Orice transmitere a vreunui document sensibil trebuie să fie însoțită de o declarație în care autoritatea emitentă își exprimă poșiția în ceea ce privește autorizarea înregistrării și divulgării documentului respectiv.(4) În cazul în care autoritatea emitentă este de acord ca un astfel de document să fie înregistrat în registrul de referință al Parlamentului European, președintele stabilește care referințe pot apărea în registrul de referință. Președintele se consultă cu vicepreședintele care supraveghează soluționarea cererilor de acces la documente, cu secretarul general sau, după caz, cu președintele comisiei în cauză.(5) Orice document întocmit de Parlamentul European cu referire la un document considerat sensibil în sensul articolului 9 din Regulamentul (CE) nr. 1049/2001 se înregistrează și se eliberează numai cu permisiunea președintelui. Referințele atribuite unui astfel de document se stabilesc în conformitate cu condițiile menționate la alineatul anterior.(6) În cazul în care una dintre instituții își exprimă îndoiala cu privire la caracterul confidențial al documentelor primite de Parlamentul European, chestiunea respectivă se prezintă comitetului inter-instituțional instituit prin articolul 15 alineatul (2) din Regulamentul (CE) nr. 1049/2001.Articolul 18Prelucrarea cererilor de acces la documente(1) Cererile de acces la un document sensibil în sensul articolului 9 din Regulamentul (CE) nr. 1049/2001 depuse în scris sau în format electronic se înregistrează în conformitate cu dispozițiile prevăzute la articolul 9 alineatul (1) sau la articolul 10 alineatul (2) din prezenta decizie.(2) Secretarul general trimite cererile de acces la documente sensibile președintelui. Răspunsul la cerere, fie că este vorba despre cererea inițială sau cererea de confirmare, intră în obligația Biroului care o poate transfera președintelui în conformitate cu articolul 22 alineatul (10) din Regulamentul de procedură al Parlamentului European. În astfel de situații, președintele se consultă cu vicepreședintele care supraveghează soluționarea cererilor de acces la documente, cu secretarul general sau, după caz, cu președintele comisiei în cauză.(3) Perioada de 15 zile lucrătoare prevăzută la articolele 7 și 8 din Regulamentul (CE) nr. 1049/2001 începe de la data înregistrării cererii inițiale sau a cererii de confirmare.Articolul 19Persoane autorizatePersoanele autorizate să ia cunoștință de documentele sensibile sunt: președintele Parlamentului European, vicepreședintele care supraveghează soluționarea cererilor de acces la documente, președintele comisiei direct interesate și secretarul general, în cazul în care acordurile încheiate cu alte instituții nu prevăd autorizare specială.Articolul 20Protecția documentelor sensibile(1) Documentele sensibile în sensul articolului 9 din Regulamentul (CE) nr. 1049/2001 intră sub incidența unor norme stricte de securitate pentru a garanta soluționarea confidențială a acestora în cadrul Parlamentului European.(2) În acest sens, secretarul general prezintă Biroului proiecte de norme, ținând seama de legăturile și acordurile încheiate cu Comisia și Consiliul.(3) Propunerea adoptată de Birou este înaintată spre aprobare în ședință plenară, iar textul adoptat se anexează la Regulamentul de procedură al Parlamentului European.TITLUL VELIBERAREA DOCUMENTELORArticolul 21Eliberarea documentelor(1) Documentele se furnizează sub forma unei copii tipărite sau în format electronic, în funcție de preferința solicitantului.(2) În cazul în care un document a fost deja eliberat de Parlamentul European sau de altă instituție și este ușor accesibil, Parlamentul European poate aproba accesul la documentul respectiv informând solicitantul asupra modalității în care poate obține documentul solicitat.Articolul 22Costul răspunsului(1) Solicitantului i se poate solicita să achite o sumă de bani pentru producerea și trimiterea copiilor. Prețul respectiv nu poate să depășească costul real al operațiunii.(2) Sunt gratuite consultarea pe loc și copiile a mai puțin de 20 de pagini A4, precum și accesul direct la documentele în format electronic sau prin intermediul registrului.Articolul 23Cererile de documente foarte mari(1) Eliberarea documentelor care depășesc 20 de pagini A4 se taxează cu 10 EUR, plus 0,030 EUR/pagină.(2) Această taxă poate fi revizuită printr-o decizie a Biroului Parlamentului European la propunerea secretarului general.(3) Secretarul general stabilește taxele pentru alte modalități de expediere, dar acestea nu pot depăși costul real al operațiunii.(4) În cazul cererilor repetate sau succesive referitoare la documente foarte lungi sau la un număr mare de documente, Parlamentul European poate negocia neoficial cu solicitantul pentru a ajunge la un acord corespunzător.(5) Documentele publicate nu fac obiectul prezentei decizii și continuă să fie supuse propriului sistem de taxare.Articolul 24Cheltuieli suplimentare de traducereÎn cazul în care solicitantul solicită traducerea într-o altă limbă decât cele disponibile, se aplică tariful în vigoare în cadrul Parlamentului pentru traducerile in regim "freelance".TITLUL VIAPLICAREArticolul 25AplicarePrezenta decizie se aplică cu atenția cuvenită și fără a aduce atingere dispozițiilor Regulamentului (CE) nr. 1049/2001 și ale Regulamentului de procedură al Parlamentului European.Articolul 26RevizuirePrezenta decizie se revizuiește după doi ani de la data intrării în vigoare. În acest sens, secretarul general al Parlamentului European prezintă un raport privind punerea în aplicare a prezentei decizii.Articolul 27Intrarea în vigoarePrezenta decizie intră în vigoare la data publicării în Jurnalul Oficial al Uniunii Europene [5]. Registrul de referință întocmit prin prezenta decizie devine funcțional la 3 iunie 2002.[1] Publicată în JO C 374, 29.12.2001, p. 1-6.[2] Consolidată de Birou la 3 mai 2004.[3] Astfel cum a fost modificată de Birou la 26 septembrie 2005.[4] Respectiv 3 decembrie 2001.[5] Respectiv 29 decembrie 2001.--------------------------------------------------


title: 2012/579/UE: Decizia Parlamentului European din 10 mai 2012 privind închiderea conturilor Observatorului European pentru Droguri și Toxicomanie pentru exercițiul financiar 2010

text:
               17.10.2012

               RO

               Jurnalul Oficial al Uniunii Europene

               L 286/212

         DECIZIA PARLAMENTULUI EUROPEAN
   din 10 mai 2012
   privind închiderea conturilor Observatorului European pentru Droguri și Toxicomanie pentru exercițiul financiar 2010
   (2012/579/UE)
   PARLAMENTUL EUROPEAN,

               —

               având în vedere conturile anuale ale Observatorului European pentru Droguri și Toxicomanie pentru exercițiul financiar 2010,

               —

               având în vedere Raportul Curții de Conturi privind conturile anuale ale Observatorului European pentru Droguri și Toxicomanie pentru exercițiul financiar 2010, însoțit de răspunsurile Observatorului (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 1920/2006 al Parlamentului European și al Consiliului din 12 decembrie 2006 privind Observatorul European pentru Droguri și Toxicomanie (3), în special articolul 15,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0134/2012),

               1.

               aprobă închiderea conturilor Observatorului European pentru Droguri și Toxicomanie pentru exercițiul financiar 2010;

               2.

               încredințează Președintelui sarcina de a transmite prezenta decizie directorului Observatorului European pentru Droguri și Toxicomanie, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 156.

      (2)  JO L 248, 16.9.2002, p. 1.

      (3)  JO L 376, 27.12.2006, p. 1.

      (4)  JO L 357, 31.12.2002, p. 72.


title: Decizia 2011/171/PESC a Consiliului din 21 martie 2011 de modificare a Deciziei 2010/573/PESC privind măsurile restrictive împotriva conducerii regiunii Transnistria din Republica Moldova

text:
               22.3.2011

               RO

               Jurnalul Oficial al Uniunii Europene

               L 76/62

         DECIZIA 2011/171/PESC A CONSILIULUI
   din 21 martie 2011
   de modificare a Deciziei 2010/573/PESC privind măsurile restrictive împotriva conducerii regiunii Transnistria din Republica Moldova
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 27 septembrie 2010, Consiliul a adoptat Decizia 2010/573/PESC (1).

               (2)

               Pe baza unei reexaminări a Deciziei 2010/573/PESC, aplicarea măsurilor restrictive ar trebui prelungită până la 31 martie 2012.

               (3)

               Cu toate acestea, pentru a încuraja progresele privind găsirea unei soluții politice pentru conflictul din Transnistria, abordarea problemelor restante referitoare la școlile cu grafie latină și la restabilirea liberei circulații a persoanelor, aplicarea măsurilor restrictive ar trebui suspendată până la 30 septembrie 2011. La sfârșitul perioadei respective, Consiliul va reexamina măsurile restrictive din perspectiva evoluțiilor, în special în domeniile sus-menționate. Consiliul poate decide oricând să aplice din nou sau să ridice restricțiile de călătorie,

         ADOPTĂ PREZENTA DECIZIE:
   Articolul 1
   Decizia 2010/573/PESC se modifică după cum urmează:

               1.

               Articolul 4 alineatul (2) se înlocuiește cu următorul text:
               „(2)   Prezenta decizie se aplică până la 31 martie 2012. Aceasta se reexaminează în permanență. Aceasta poate fi reînnoită sau modificată, după caz, în situația în care Consiliul consideră că obiectivele sale nu au fost îndeplinite.”

               2.

               Articolul 4 alineatul (3) se înlocuiește cu următorul text:
               „(3)   Măsurile restrictive prevăzute în prezenta decizie sunt suspendate până la 30 septembrie 2011. La sfârșitul perioadei respective, Consiliul reexaminează măsurile restrictive.”

         Articolul 2
   Prezenta decizie intră în vigoare la data adoptării.

      Adoptată la Bruxelles, 21 martie 2011.

            Pentru Consiliu

            Președintele

         C. ASHTON

      (1)  JO L 253, 28.9.2010, p. 54.


title: 2008/534/CE: Decizia Paramentului European din 24 aprilie 2007 privind închiderea conturilor Centrului European de Prevenire și Control al Bolilor pentru exercițiul financiar 2005

text:
               15.7.2008

               RO

               Jurnalul Oficial al Uniunii Europene

               L 187/174

      DECIZIA PARAMENTULUI EUROPEAN

   din 24 aprilie 2007
   privind închiderea conturilor Centrului European de Prevenire şi Control al Bolilor pentru exerciţiul financiar 2005
   (2008/534/CE)
   PARLAMENTUL EUROPEAN,
   având în vedere conturile anuale finale ale Centrului European de Prevenire şi Control al Bolilor pentru exerciţiul financiar 2005 (1),
   având în vedere raportul Curţii de Conturi privind conturile anuale finale ale Centrului European de Prevenire şi Control al Bolilor pentru exerciţiul financiar 2005, precum şi răspunsurile centrului (2),
   având în vedere Recomandarea Consiliului din 27 februarie 2007 (5711/2007 – C6-0080/2007),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (3), în special articolul 185,
   având în vedere Regulamentul (CE) nr. 851/2004 al Parlamentului European şi al Consiliului din 21 aprilie 2004 de creare a unui Centrului European de Prevenire şi Control al Bolilor (4), în special articolul 23,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar şi avizul Comisiei pentru mediu, sănătate publică şi siguranţă alimentară (A6-0119/2007),

               1.

               constată că situaţia conturilor finale anuale ale Centrului European de Prevenire şi Control al Bolilor pentru exerciţiul financiar 2005 se prezintă după cum urmează:
               Contul de venituri şi cheltuieli pentru exerciţiul financiar 2005
                      (6)

                           (în EUR)

                           2005

                              VENITURI

                           Subvenţii Comisie (pentru bugetul operaţional al agenţiei)

                           3 402 280,45

                           Venituri din onorarii

                           Alte venituri

                              TOTAL VENITURI (a)

                              3 402 280,45

                              CHELTUIELI

                              Titlul I: Personal

                           Plăţi

                           - 500 909,02

                           Credite reportate

                           - 361 771,74

                              Titlul II: Cheltuieli administrative

                           Plăţi

                           - 597 024,15

                           Credite reportate

                           - 534 581,62

                              Titlul III: Cheltuieli de exploatare

                           Plăţi

                           -69 773,55

                           Credite reportate

                           - 540 654,36

                              TOTAL CHELTUIELI (b)

                              -2 604 714,44

                              REZULTATUL EXERCIŢIULUI FINANCIAR (a-b)

                              797 566,01

                           Anularea creditelor de plată reportate din exerciţiul anterior şi neutilizate

                           Ajustare pentru reportarea din exerciţiul anterior a creditelor disponibile la 31.12 generate de venituri alocate

                           Diferenţe de schimb valutare pentru exerciţiu (câştig +/pierdere -)

                           -10 168,55

                              Soldul execuţiei bugetului aferent exerciţiului financiar

                              787 397,46

                           Partea din subvenţie de rambursat CE

                           - 787 397,46

                              Impactul asupra activelor

                           Impactul activelor şi amortizării

                           222 011,07

                              Impactul asupra pasivelor exerciţiului

                           Reportări

                           1 437 007,72

                           Pasive

                           - 363 538,58

                              Alte ajustări

                           Angajamente în curs

                           - 448 377,86

                           Plăţi în avans şi cheltuieli amânate

                           20 636,80

                           Bunuri în tranzit

                           63 108,90

                           Plată servicii Comisie

                           -8 490,00

                           Venituri excepţionale

                           31 250,85

                              Rezultatul ajustărilor economice pentru exerciţiul financiar (e)

                              953 608,90

                              NB: Variaţiile in sumele totale se datorează rotunjirilor.

                              Sursa: Datele agenţiei. Prezentul tabel rezumă datele furnizate de agenţie în conturile sale anuale.

               2.

               aprobă închiderea conturilor Centrului European de Prevenire şi Control al Bolilor pentru exerciţiul financiar 2005;

               3.

               încredinţează Preşedintelui sarcina de a transmite prezenta decizie directorului executiv al Centrului European de Prevenire şi Control al Bolilor, Consiliului, Comisiei şi Curţii de Conturi şi de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Harald RØMER

      (1)  JO C 266, 31.10.2006, p. 31.

      (2)  JO C 312, 19.12.2006, p. 54.

      (3)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (4)  JO L 142, 30.4.2004, p. 1.

      (5)  JO L 357, 31.12.2002, p. 72.

      (6)  Sunt disponibile doar cifrele pentru 2005 deoarece este o agenţie nou creată.

      NB: Variaţiile in sumele totale se datorează rotunjirilor.

      Sursa: Datele agenţiei. Prezentul tabel rezumă datele furnizate de agenţie în conturile sale anuale.


title: 2014/409/UE: Decizia Consiliului din 23 iunie 2014 privind poziția care urmează să fie adoptată, în numele Uniunii Europene, în cadrul Comitetului mixt al SEE referitoare la modificarea Protocolului 31 la Acordul privind SEE în ceea ce privește cooperarea în domenii specifice în afara celor patru libertăți

text:
               28.6.2014

               RO

               Jurnalul Oficial al Uniunii Europene

               L 190/78

         DECIZIA CONSILIULUI
   din 23 iunie 2014
   privind poziția care urmează să fie adoptată, în numele Uniunii Europene, în cadrul Comitetului mixt al SEE referitoare la modificarea Protocolului 31 la Acordul privind SEE în ceea ce privește cooperarea în domenii specifice în afara celor patru libertăți

      (2014/409/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 46 și 48, coroborate cu articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Acordul privind Spațiul Economic European (2) („Acordul privind SEE”) a intrat în vigoare la 1 ianuarie 1994.

               (2)

               În temeiul articolului 98 din Acordul privind SEE, Comitetul mixt al SEE poate decide să modifice, printre altele, Protocolul 31 la acord.

               (3)

               Protocolul 31 la Acordul privind SEE conține dispoziții și măsuri privind cooperarea în domenii specifice în afara celor patru libertăți.

               (4)

               Este oportun să se extindă cooperarea dintre părțile contractante la Acordul privind SEE pentru a include cooperarea cu privire la libera circulație a lucrătorilor, coordonarea sistemelor de securitate socială și măsurile în favoarea lucrătorilor migranți, inclusiv a lucrătorilor migranți din țări terțe.

               (5)

               Prin urmare, Protocolul 31 la Acordul privind SEE ar trebui modificat în consecință pentru ca această cooperare extinsă să fie realizată de la 1 ianuarie 2014.

               (6)

               Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii Europene în cadrul Comitetului mixt al SEE cu privire la modificarea propusă a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Luxemburg, 23 iunie 2014.

            Pentru Consiliu

            Președintele

         C. ASHTON

      (1)  JO L 305, 30.11.1994, p. 6.

      (2)  JO L 1, 3.1.1994, p. 3.

      PROIECT
      DECIZIA NR. .../2014 A COMITETULUI MIXT AL SEE
      din
      de modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolele 86 și 98,
      întrucât:

                  (1)

                  Este oportun să se extindă cooperarea dintre părțile contractante la Acordul privind SEE prin includerea cooperării cu privire la libera circulație a lucrătorilor, coordonarea sistemelor de securitate socială și măsurile în favoarea lucrătorilor migranți, inclusiv a lucrătorilor migranți din țări terțe.

                  (2)

                  Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată fi realizată de la 1 ianuarie 2014,

            ADOPTĂ PREZENTA DECIZIE:
      Articolul 1
      Articolul 5 din Protocolul 31 la Acordul privind SEE se modifică după cum urmează:

                  1.

                  După alineatul (12) se adaugă următorul alineat:
                  „(13)   Începând cu 1 ianuarie 2014, statele AELS participă la acțiunile finanțate din următoarea linie bugetară, introdusă în bugetul general al Uniunii Europene pentru exercițiul financiar 2014:

                              —

                                 linia bugetară 04 03 01 03: «Libera circulație a lucrătorilor, coordonarea sistemelor de securitate socială și măsuri în favoarea lucrătorilor migranți, inclusiv a lucrătorilor migranți din țări terțe».”

                  2.

                  La alineatul (5), cuvintele „și la acțiunile finanțate din liniile bugetare pentru exercițiile financiare 2012 și 2013 menționate la alineatul (12) începând cu 1 ianuarie 2012” se înlocuiesc prin cuvintele „, la acțiunile finanțate din liniile bugetare pentru exercițiile financiare 2012 și 2013 menționate la alineatul (12) începând cu 1 ianuarie 2012 și la acțiunile finanțate din linia bugetară pentru exercițiul financiar 2014 menționată la alineatul (13) începând cu 1 ianuarie 2014”.

                  3.

                  La alineatele (6) și (7), cuvintele „alineatele (8) și (12)” se înlocuiesc prin cuvintele „alineatele (8), (12) și (13)”.

            Articolul 2
      Prezenta decizie intră în vigoare în ziua următoare datei la care s-a efectuat ultima notificare în temeiul articolului 103 alineatul (1) din Acordul privind SEE (1).
      Se aplică de la 1 ianuarie 2014.
      Articolul 3
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la Bruxelles,

               Pentru Comitetul mixt al SEE

               Președintele

               Secretarii

               Comitetului mixt al SEE

         (1)  [Nu au fost semnalate obligații constituționale.] [Au fost semnalate obligații constituționale.]


title: 2009/764/CE: Decizia Parlamentului European și a Consiliului din 16 septembrie 2009 privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară

text:
               20.10.2009

               RO

               Jurnalul Oficial al Uniunii Europene

               L 274/28

      DECIZIA PARLAMENTULUI EUROPEAN ȘI A CONSILIULUI

   din 16 septembrie 2009
   privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
   (2009/764/CE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei,
   întrucât:

               (1)

               Fondul european de ajustare la globalizare („fondul”) a fost creat pentru a oferi un sprijin suplimentar lucrătorilor afectați de schimbările structurale majore intervenite în practicile comerciale mondiale și pentru a le acorda asistență în procesul de reintegrare pe piața muncii.

               (2)

               Acordul interinstituțional din 17 mai 2006 permite mobilizarea fondului în limita unui plafon anual de 500 de milioane EUR.

               (3)

               La 29 decembrie 2008, Spania a prezentat o solicitare de mobilizare a fondului în ceea ce privește concedierile din sectorul produselor textile. Solicitarea îndeplinește condițiile pentru fixarea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. În consecință, Comisia propune mobilizarea unei sume de 3 306 750 EUR.

               (4)

               La 23 ianuarie 2009, Portugalia a prezentat o solicitare de mobilizare a fondului în ceea ce privește concedierile din sectorul produselor textile. Solicitarea îndeplinește condițiile pentru fixarea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. În consecință, Comisia propune mobilizarea unei sume de 832 800 EUR.

               (5)

               Prin urmare, fondul ar trebui să fie mobilizat pentru a oferi o contribuție financiară pentru solicitările depuse de Spania și Portugalia,

         DECID:
   Articolul 1
   În cadrul bugetului general al Uniunii Europene pentru exercițiul financiar 2009, Fondul european de ajustare la globalizare este mobilizat pentru a se acorda suma de 4 139 550 EUR în credite de angajament și de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 16 septembrie 2009.

            Pentru Parlamentul European

            Președintele

         J. BUZEK

            Pentru Consiliu

            Președintele

         C. MALMSTRÖM

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: 2012/86/UE: Decizia Consiliului din 10 februarie 2012 de numire a unui supleant finlandez în cadrul Comitetului Regiunilor

text:
               15.2.2012

               RO

               Jurnalul Oficial al Uniunii Europene

               L 41/17

         DECIZIA CONSILIULUI
   din 10 februarie 2012
   de numire a unui supleant finlandez în cadrul Comitetului Regiunilor
   (2012/86/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului finlandez,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un post de supleant în cadrul Comitetului Regiunilor a devenit vacant ca urmare a încheierii mandatului doamnei Riitta MYLLER,

         ADOPTĂ PREZENTA DECIZIE:
   Articolul 1
   Se numește în calitate de supleant în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               —

               Doamna Sanna PARKKINEN, Liperin kunnanvaltuuston jäsen.

         Articolul 2
   Prezenta decizie intră în vigoare la data adoptării.

      Adoptată la Bruxelles, 10 februarie 2012.

            Pentru Consiliu

            Președintele

         C. ANTORINI

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: Decizia (UE) 2016/1859 a Consiliului din 13 octombrie 2016 privind o Reuniune socială tripartită la nivel înalt pentru creșterea economică și ocuparea forței de muncă și de abrogare a Deciziei 2003/174/CE

text:
               20.10.2016

               RO

               Jurnalul Oficial al Uniunii Europene

               L 284/27

         DECIZIA (UE) 2016/1859 A CONSILIULUI
   din 13 octombrie 2016
   privind o Reuniune socială tripartită la nivel înalt pentru creșterea economică și ocuparea forței de muncă și de abrogare a Deciziei 2003/174/CE
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 352,
   având în vedere propunerea Comisiei Europene,
   după transmiterea proiectului de act legislativ către parlamentele naționale,
   având în vedere aprobarea Parlamentului European,
   hotărând în conformitate cu o procedură legislativă specială,
   întrucât:

               (1)

               Articolul 3 alineatul (3) din Tratatul privind Uniunea Europeană (TUE) prevede că unul dintre obiectivele Uniunii este de a lua măsuri în direcția unei economii sociale de piață cu un grad ridicat de competitivitate, care tinde spre ocuparea deplină a forței de muncă și spre progres social.

               (2)

               În conformitate cu articolul 9 din Tratatul privind funcționarea Uniunii Europene (TFUE), în definirea și punerea în aplicare a politicilor și activităților sale, Uniunea trebuie să țină seama de dimensiunea socială a acestora, în special de cerințele privind promovarea unui nivel ridicat al ocupării forței de muncă, garantarea unei protecții sociale corespunzătoare, combaterea excluziunii sociale, precum și de cerințele privind un nivel ridicat de educație, formare și protecție a sănătății umane.

               (3)

               În conformitate cu articolul 152 din TFUE, Uniunea recunoaște și promovează rolul partenerilor sociali la nivelul său și facilitează dialogul dintre aceștia, respectându-le totodată autonomia. Pentru a promova o concertare la nivel înalt cu partenerii sociali europeni privind strategia globală stabilită de Consiliul European de la Lisabona din 23 și 24 martie 2000, Decizia 2003/174/CE a Consiliului (1) a instituit o Reuniune socială tripartită la nivel înalt pentru creșterea economică și ocuparea forței de muncă (denumită în continuare „Reuniunea la nivel înalt”). Reuniunea la nivel înalt este acum recunoscută în articolul 152 din TFUE drept o componentă integrantă a dialogului social la nivelul Uniunii.

               (4)

               Uniunea și statele sale membre s-au angajat să coopereze în cadrul unei strategii integrate concepute pentru a stimula potențialul Uniunii de creștere economică și de ocupare a forței de muncă în perioada 2010-2020, și anume Strategia Europa 2020 (denumită în continuare „Strategia Europa 2020”). Strategia Europa 2020 urmărește o coordonare sporită între politicile naționale și cele ale Uniunii. De asemenea, Uniunea a recunoscut necesitatea de a îmbunătăți asumarea de către partenerii sociali a Strategiei Europa 2020 și participarea la aceasta, pentru a permite partenerilor sociali să contribuie în mod activ la implementarea obiectivelor strategiei.

               (5)

               Regulamentul (UE) nr. 1175/2011 al Parlamentului European și al Consiliului (2) subliniază că partenerii sociali trebuie să fie implicați în cadrul semestrului european cu privire la principalele elemente de politică, după caz, în conformitate cu dispozițiile TFUE și cu dispozițiile juridice și politice naționale.

               (6)

               În concluziile sale din 28 iunie 2013, Consiliul European a constatat că dimensiunea socială a uniunii economice și monetare ar trebui să fie consolidată și a subliniat în acest context rolul esențial al partenerilor sociali și al dialogului social. În consecință, Comisia, în Comunicarea sa din 2 octombrie 2013 intitulată „Consolidarea dimensiunii sociale a uniunii economice și monetare”, a abordat problema promovării dialogului social la nivel național și la nivelul Uniunii, a anunțat o propunere de revizuire a Deciziei 2003/174/CE și a indicat faptul că Reuniunea la nivel înalt reprezintă o oportunitate pentru implicarea partenerilor sociali în procesul semestrului european.

               (7)

               De la instituirea sa prin Decizia 2003/174/CE, Reuniunea socială tripartită la nivel înalt și-a îndeplinit rolul esențial de a permite o concertare la nivel înalt. Aceasta a contribuit în mod pozitiv la dezvoltarea dialogului social la nivelul Uniunii în cadrul Strategiei de la Lisabona în perioada 2000-2010 și în cadrul Strategiei Europa 2020.

               (8)

               În declarația lor comună din 24 octombrie 2013 privind implicarea partenerilor sociali în guvernanța economică europeană, semnată de Confederația Sindicatelor Europene (CES) din partea lucrătorilor și de Confederația întreprinderilor europene (BUSINESSEUROPE), de Centrul European al Întreprinderilor cu Participare Publică (CEEP) și de Uniunea Europeană a Artizanatului și a Întreprinderilor Mici și Mijlocii (UEAPME) din partea patronatului, partenerii sociali la nivel european au solicitat un proces coerent de consultare a partenerilor sociali în contextul semestrului european și și-au confirmat sprijinul pentru Reuniunea la nivel înalt.

               (9)

               Misiunile și componența Reuniunii la nivel înalt ar trebui să fie adaptate pentru a lua în considerare modificările instituționale introduse de Tratatul de la Lisabona, în special crearea funcției de președinte al Consiliului European, astfel cum se prevede la articolul 15 din TUE.

               (10)

               Prezenta decizie nu aduce atingere organizării și funcționării sistemelor naționale de relații industriale și de dialog social.

               (11)

               Pentru adoptarea prezentei decizii, TFUE nu prevede competențe, altele decât cele de la articolul 352 din TFUE.

               (12)

               Decizia 2003/174/CE ar trebui, în consecință, să fie abrogată,

         ADOPTĂ PREZENTA DECIZIE:
   Articolul 1
   Misiune
   În conformitate cu TFUE și TUE și având în vedere competențele instituțiilor și ale organelor Uniunii, misiunea care revine Reuniunii sociale tripartite la nivel înalt pentru creșterea economică și ocuparea forței de muncă este de a asigura concertarea continuă între Consiliul European, Consiliu, Comisie și partenerii sociali. Reuniunea la nivel înalt va oferi partenerilor sociali la nivel european posibilitatea să contribuie, în contextul dialogului lor social, la diversele componente ale strategiei Uniunii pentru creștere economică și ocuparea forței de muncă. Reuniunea la nivel înalt contribuie la facilitarea sinergiilor dintre acțiunile Consiliului European, ale Consiliului, ale Comisiei și ale partenerilor sociali care urmăresc promovarea creșterii economice, a unui nivel ridicat de ocupare a forței de muncă, a garanției unei protecții sociale adecvate, a combaterii excluziunii sociale și a unui nivel ridicat de educație, formare și protecție a sănătății umane. În acest scop, Reuniunea la nivel înalt se sprijină pe activitatea și discuțiile anterioare dintre Consiliu, Comisie și partenerii sociali în diferite forumuri de concertare pe probleme economice, sociale și de ocupare a forței de muncă.
   Articolul 2
   Componența
   (1)   Reuniunea la nivel înalt se compune din președinții Consiliului European și Comisiei, și, reprezentată la nivelul cel mai înalt, președinția în exercițiu a Consiliului, cele două președinții următoare ale Consiliului și partenerii sociali. Participă de asemenea la Reuniunea la nivel înalt miniștrii care fac parte din cele trei președinții ale Consiliului, precum și comisarul responsabil cu ocuparea forței de muncă și afacerile sociale. În funcție de agenda întâlnirii, pot fi invitați să participe la Reuniunea la nivel înalt și alți miniștri aparținând celor trei președinții ale Consiliului, precum și alți comisari.
   (2)   Reprezentanții partenerilor sociali se împart în două delegații egale ca număr, alcătuite fiecare din 10 reprezentanți ai lucrătorilor și, respectiv, 10 reprezentanți ai patronatului, ținând seama de necesitatea de a asigura o participare echilibrată a bărbaților și femeilor.
   (3)   Fiecare delegație este alcătuită din reprezentanți ai organizațiilor interprofesionale europene, reprezentând fie interese generale, fie interese mai specifice ale personalului de supraveghere și de conducere și ale întreprinderilor mici și mijlocii la nivel european.
   Coordonarea tehnică a delegației lucrătorilor se realizează de către Confederația Europeană a Sindicatelor (CES), iar cea a delegației patronatului de către Confederația întreprinderilor europene (BUSINESSEUROPE). CES și BUSINESSEUROPE se asigură că opiniile exprimate de organizațiile specifice și sectoriale sunt pe deplin reflectate în contribuțiile lor și, dacă este cazul, includ în delegațiile lor reprezentanți ai unora dintre aceste organizații.
   Articolul 3
   Pregătirea
   (1)   Agenda reuniunii la nivel înalt se stabilește în comun de către Consiliu, Comisie și organizațiile interprofesionale ale lucrătorilor și patronatului care participă la lucrările reuniunii la nivel înalt. În acest scop, au loc reuniuni pregătitoare între Consiliu, Comisie, CES și BUSINESSEUROPE.
   (2)   Subiectele de pe agendă se discută în cadrul Consiliului, reunit în formațiunea „Ocuparea Forței de Muncă, Politică Socială, Sănătate și Consumatori”, pe baza contribuțiilor din partea grupurilor de pregătire, dacă este cazul.
   (3)   Comisia asigură secretariatul reuniunii la nivel înalt. În special, secretariatul este responsabil pentru distribuirea documentelor în timp util. În scopul pregătirii și organizării reuniunilor, secretariatul Reuniunii la nivel înalt stabilește contacte corespunzătoare cu CES și BUSINESSEUROPE, care răspund fiecare de coordonarea delegațiilor lor.
   Articolul 4
   Funcționarea
   (1)   Reuniunea la nivel înalt se întrunește cel puțin de două ori pe an. Întrunirile se desfășoară înainte de reuniunile de primăvară și, respectiv, de toamnă ale Consiliului European.
   (2)   Reuniunea la nivel înalt este coprezidată de președintele Consiliului European și de președintele Comisiei, cu participarea președinției în exercițiu a Consiliului.
   (3)   Reuniunile la nivel înalt sunt convocate, din proprie inițiativă, de către cei doi copreședinți, cu consultarea partenerilor sociali.
   (4)   Președintele Consiliului European informează Consiliul European cu privire la discuțiile și rezultatele Reuniunii la nivel înalt.
   Articolul 5
   Informarea
   Copreședinții realizează un rezumat al discuțiilor din cadrul Reuniunii la nivel înalt pentru a informa formațiunile relevante ale Consiliului, Parlamentul European, precum și publicul general.
   Articolul 6
   Abrogare
   Decizia 2003/174/CE se abrogă începând cu 21 octombrie 2016.
   Articolul 7
   Intrarea în vigoare
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Luxemburg, 13 octombrie 2016.

            Pentru Consiliu

            Președintele

         J. RICHTER

      (1)  Decizia 2003/174/CE a Consiliului din 6 martie 2003 de instituire a unui Summit social tripartit pentru dezvoltare și ocuparea forței de muncă (JO L 70, 14.3.2003, p. 31).

      (2)  Regulamentul (UE) nr. 1175/2011 al Parlamentului European și al Consiliului din 16 noiembrie 2011 de modificare a Regulamentului (CE) nr. 1466/97 al Consiliului privind consolidarea supravegherii pozițiilor bugetare și supravegherea și coordonarea politicilor economice (JO L 306, 23.11.2011, p. 12).


title: Decizia Comitetului executiv din 14 decembrie 1993 privind prelungirea vizei uniforme [SCH/Com-ex (93)21]

text:
               19/Volumul 02

               RO

               Jurnalul Ofícial al Uniunii Europene

               14

         41993D0021

               L 239/151

               JURNALUL OFÍCIAL AL UNIUNII EUROPENE

      DECIZIA COMITETULUI EXECUTIV

   din 14 decembrie 1993
   privind prelungirea vizei uniforme
   [SCH/Com-ex (93)21]
   COMITETUL EXECUTIV,
   având în vedere articolul 132 din Convenția de punere în aplicare a Acordului Schengen,
   având în vedere articolul 17 alineatul (3) litera (e) din convenția menționată anterior,
   DECIDE:
   Vizele uniforme sunt prelungite în conformitate cu principiile comune stabilite în documentul anexat prezentei decizii.

      Paris, 14 decembrie 1993.

            Președintele

         A. LAMASSOURE

   ANEXĂ PRIVIND PRELUNGIREA VIZELOR UNIFORME
   PRINCIPII COMUNE

               1.

               Articolul 17 alineatul (3) litera (e) din Convenția de punere în aplicare prevede că toate deciziile necesare cu privire la condițiile de prelungire a vizelor în conformitate cu interesele tuturor părților contractante sunt adoptate de către comitetul executiv. Această dispoziție constituie temeiul legal al principiilor comune definite mai jos.

               2.

               O viză poate fi prelungită dacă după data eliberării acesteia au apărut aspecte noi. Cererile de prelungire a vizelor pe baza următoarelor motivații trebuie să fie dovedite corespunzător: motive de forță majoră, motive umanitare, motive profesionale sau personale serioase. Cererile nu pot, în nici un caz, să aibă ca rezultat schimbarea scopului vizei. Autoritatea administrativă competentă va evalua dacă motivul prezentat reprezintă sau nu motivațiile pentru o prelungire.

               3.

               O prelungire de viză nu trebuie să aibă ca efect o durată a șederii care să depășească 90 de zile.

               4.

               O viză se prelungește în conformitate cu procedurile naționale.

               5.

               Autoritatea competentă este aceea a părții contractante pe teritoriul căreia se găsește străinul atunci când se depune cererea, chiar dacă prelungirea vizei înseamnă că solicitantul va călători pe teritoriul unei alte părți contractante.
               În fiecare dintre părțile contractante, următoarele autorități administrative răspund de prelungirea vizelor:

                                       —

                                       Franța:

                           Prefectures (la Paris, sediile poliției).

                                       —

                                       Spania:

                           pentru pașapoarte obișnuite: „gobiernos civiles y por su delegación las comisarias de policía” (prefecturi, și, unde se autorizează prin delegare, secțiile de poliție);
                           pentru pașapoartele diplomatice și de serviciu: „Ministerio de Asuntos Exteriores” (Ministerul Afacerilor Externe).

                                       —

                                       Italia:

                           „Ufficio degli Stranieri (Questure Republica)” Departamentul pentru Străini. (Prefecturile de poliție ale Republicii Italiene).

                                       —

                                       Grecia:

                           „Υπουργείο Δημόσιας Τάξης (Γραφεία Αλλοδαπών)” (Ministerul Ordinii Publice – Departamentul pentru Străini).

                                       —

                                       Portugalia:

                           „Serviço de Estrangeiros e Fronteiras Ministério da Administracão Interna” (Departamentul pentru Străini și Frontiere al Ministerului de Interne).

                                       —

                                       Germania:

                           „Ausländeramt der jeweiligen Stadt oder des Landkreises” (Departamentul pentru Străini al orașului sau districtului administrativ).

                                       —

                                       Belgia:

                           pentru vize obișnuite: Guvernele de provincie; pentru vize diplomatice și de serviciu: Ministerul Afacerilor Externe.

                                       —

                                       Țările de Jos:

                           pentru vize obișnuite: „Hoofden van de plaatselijke politie” (Șefii Poliției locale); pentru vize diplomatice și de serviciu: „Ministerie van Buitenlandse Zaken” (Ministerul Afacerilor Externe).

                                       —

                                       Luxemburg:

                           pentru toate tipurile de viză: Biroul pentru vize și pașapoarte al Ministerului Afacerilor Externe.

               6.

               În funcție de procedurile naționale, prelungirea vizelor uniforme se materializează prin aplicarea unui nou autocolant de viză sau a unei ștampile.

               7.

               Pentru prelungirea vizelor se poate percepe o taxă.

               8.

               Atunci când solicitanții sunt resortisanți ai unor state sau aparțin uneia dintre categoriile care sunt supuse de către una sau mai multe părți contractante procedurii de consultare care implică autoritățile centrale, prelungirea vizei va continua să fie acordată doar în cazuri excepționale. Dacă viza este prelungită, acest lucru trebuie adus la cunoștința autorității centrale a statului a cărui reprezentanță consulară a eliberat viza.

               9.

               Cu excepția cazurilor în care autoritatea administrativă care prelungește viza adoptă o hotărâre diferită, viza prelungită trebuie să rămână o viză uniformă, permițând intrarea pe teritoriul tuturor părților contractante pentru care această viză a fost valabilă la data eliberării.


title: 2013/70/UE: Decizia Consiliului din 28 ianuarie 2013 de numire a unui membru italian în cadrul Comitetului Regiunilor

text:
               1.2.2013

               RO

               Jurnalul Oficial al Uniunii Europene

               L 32/18

         DECIZIA CONSILIULUI
   din 28 ianuarie 2013
   de numire a unui membru italian în cadrul Comitetului Regiunilor
   (2013/70/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului italian,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Francesco MUSOTTO,

         ADOPTĂ PREZENTA DECIZIE:
   Articolul 1
   Se numește în calitate de membru în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               —

               domnul Rosario CROCETTA, Presidente della Regione Siciliana.

         Articolul 2
   Prezenta decizie intră în vigoare la data adoptării.

      Adoptată la Bruxelles, 28 ianuarie 2013.

            Pentru Consiliu

            Președintele

         S. COVENEY

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: Decizia Comitetului executiv din 22 decembrie 1994 privind schimbul de informații statistice referitoare la eliberarea vizelor uniforme [SCH/Com-ex (94)25]

text:
               19/Volumul 02

               RO

               Jurnalul Ofícial al Uniunii Europene

               23

         41994D0025

               L 239/173

               JURNALUL OFÍCIAL AL UNIUNII EUROPENE

      DECIZIA COMITETULUI EXECUTIV

   din 22 decembrie 1994
   privind schimbul de informații statistice referitoare la eliberarea vizelor uniforme
   [SCH/Com-ex (94)25]
   COMITETUL EXECUTIV,
   având în vedere articolul 132 din Convenția de punere în aplicare a Acordului Schengen,
   având în vedere articolul 12 alineatul (3) din convenția menționată anterior,
   DECIDE:

               1.

               Părțile contractante trebuie să facă schimb reciproc de informații statistice cu privire la eliberarea vizelor uniforme. Tabelul anexat la prezenta decizie indică informațiile care trebuie culese și intervalele de timp la care trebuie să aibă loc aceste schimburi de informații.

               2.

               Părțile contractante transmit informațiile statistice Secretariatului General Schengen. Secretariatul adună aceste informații și elaborează tabele globale care să ofere o privire de ansamblu a fiecărei perioade, pe care le pune la dispoziția părților contractante.

               3.

               Fără a lua în considerare schimburile de mai sus, schimbul de informații statistice se poate face, de asemenea, pe plan local, în cadrul cooperării consulare, în conformitate cu o procedură convenită de către reprezentanțele interesate.

      Bonn, 22 decembrie 1994.

            Președintele

         Bernd SCHMIDBAUER

   SCH/II-Visa (94)33 rev.
   Schimbul de date statistice cu privire la eliberarea vizelor

               Tipul de viză

               Frecvența

               Informații ce trebuie schimbate

               Viză uniformă eliberată de reprezentanțe consulare și diplomatice

               Semestrial

                           —

                           Reprezentanța care eliberează

                           —

                           Tipul de viză (viză de ședere de scurtă durată, viză de tranzit, viză de tranzit pe aeroport)

                           —

                           Tipul documentului de călătorie

                           —

                           Cetățenia

               Viză uniformă (eliberată la frontieră)

               Trimestrial

                           —

                           Punctul de frontieră emitent

                           —

                           Tipul de viză

                           —

                           Tipul de document de călătorie

                           —

                           Cetățenia

               Viză cu valabilitate teritorială limitată

               Trimestrial

                           —

                           Reprezentanța emitentă/punctul de frontieră

                           —

                           Cetățenia (datele statistice sunt stabilite fără a aduce atingere obligației de a informa celelalte părți contractante)

               Viză eliberată după consultarea cu autoritățile centrale ale altor părți contractante

               Anual

                           —

                           A se vedea documentul SCH/IIVision (93)20 rev. 3 (1)

      (1)  Document confidențial. A se vedea SCH/Comex (94)15.